e12ebe16b004df65715fd371a0afe679
hvad dækker en privat ansvarsforsikring?
forsikringsguiden.dk
2021.39
 en ansvarsforsikring dækker dit erstatningsansvar, hvis du ved fejl eller forsømmelse er skyld i en skade på andre personer eller deres ting. forsikringen betaler erstatning efter reglerne i lov om erstatningsansvar.   bliver du eller din husstand mødt med et erstatningskrav, er det vigtigt, at du lader dit forsikringsselskab afgøre, om du/i er erstatningsansvarlige for skaden. din ansvarsforsikring hjælper også med at afvise et uberettiget krav, fx hvis en person vil have erstatning, selv om der er tale om hændeligt uheld.  
c76b55b6f99b91d391d3674956d77142
hvad dækker en privat ansvarsforsikring ikke?
forsikringsguiden.dk
2021.39
 der er situationer, hvor en ansvarsforsikring ikke dækker, selvom du er erstatningsansvarlig for en skade. derfor er det vigtigt, at du nærlæser dine forsikringsvilkår. forsikringen dækker aldrig: skader på dine egne ting eller på dig selv skader der sker i forbindelse med erhverv eller arbejde for andre skader ved brug af motorkøretøjer, fx bil eller knallert (her dækker   motorkøretøjets lovpligtige ansvarsforsikring ) skader du laver, fordi du er fuld skader du laver med vilje (medmindre du er under 14 år) skader på ting du har lånt, lejet, opbevaret for andre, eller som du af anden grund har sat dig i besiddelse af. de fleste forsikringsselskaber dækker dog pludselig skade på udvalgte lånte og lejede ting i de første 30 dage af låne-/lejeperioden, når lånet alene sker i din interesse. men typisk er der en selvrisiko. 
dabda345c2489650313d1a0ddbeeea01
kan jeg købe en selvstændig ansvarsforsikring?
forsikringsguiden.dk
2021.39
 ansvarsforsikringen er en fast del af en indboforsikring.   der er ikke mange forsikringsselskaber, som sælger en selvstændig ansvarsforsikring. det skyldes, at de fleste mennesker har brug for en indboforsikring. selvom man ikke har så mange ting, løber det hurtigt op, hvis din bolig fx brænder helt ned, og så dækker forsikringen også udgifter til genhusning og retshjælp.  
e7c0fd9774c6f4a21b058d6396f8b2e8
er jeg ansvarlig for de skader, som mine børn laver?
forsikringsguiden.dk
2021.39
 børn bliver erstatningsansvarlige for de skader, som de laver, ligesom voksne gør. børn under 5 år bliver som hovedregel ikke erstatningsansvarlige. når et barn er juridisk erstatningsansvarlig for en skade, er det reelt barnet selv, man kan kræve erstatning af. som forælder har du kun pligt til at betale erstatning op til 7.500 kr. for dine hjemmeboende børns erstatningsansvar (under 18 år) efter reglerne i lov om hæftelse. du er derfor ikke forpligtet til at betale fuld erstatning for dine børns erstatningsansvar.    din ansvarsforsikring dækker også dine børns erstatningsansvar, når de bor hjemme, eller indtil en vis alder (18 eller 21 år) når de bor alene.   
fef36bf4b9c448e40c3478380cba0d9c
hvad er et hændeligt uheld?
forsikringsguiden.dk
2021.39
 har du opført dig, som andre normalt ville have gjort i tilsvarende situation, er du ikke ansvarlig for den skade, du har lavet.  det kaldes et hændeligt uheld. og hverken du eller din ansvarsforsikring skal erstatte skaden.  
3f316cfea1c0d64e4bbb09da828b2459
hvad er en gæstebudsskade?
forsikringsguiden.dk
2021.39
 har man under privat samvær med andre l​avet en tingskade og udvist en mindre grad af uagtsomhed, fx væltet et glas vin ud over en sofa, skal man efter almindelig  domstolspraksis ikke betale erstatning. sådanne skader bliver kaldt en gæstebudsskade, og skadelidte har faktisk ikke krav på erstatning. det er en skrøne, at man skal være inviteret for, at forsikringen dækker. selv om domstolene ikke mener, man er ansvarlig for sådanne skader, dækker din ansvarsforsikring i de fleste tilfælde gæstebudsskader. skadelidte får typisk ikke fuld erstatning, da der ofte er en mindre selvrisiko. 